Generalforsamling d. 24 marts 2015

1. Valg af dirigent: Jeppe Engsig have 188
2. **Formandens beretning** *Der er solgt 8 haver, stadig 2 til salg. Aktiviteter bl.a. 2 x 50 års jubilæum og et 40 års. Det er forsøgt at lave nye veje med ral uden det store held. I samarbejde med Engvang og Mosevang indhentes der nu samle tilbud. Mange hække er stadig for høje. Der er også stadig problemer med ukrudt uden for hække. Ligeledes er det stadig et stort problem at det ikke kun er køkkenaffald der kommes i skraldespandene. Hvis der holdes” loppemarked” ved skraldespande er det vigtigt at nogen vil stå for at køre det væk som ikke bliver taget af andre. Det er vigtigt at alle regler overholdes. Bestyrelsen er også kolonihaveejere, vi er ikke politimænd, men vi er valgt af jer til at minde alle om at vi har et fællesreglement. Formanden har også lov til at holde fri, specielt når denne opholder sig i egen have. Respekter venligst dette.* ***Udlejning af trailer mm.*** *Der skal flere til opgaven. Bestyrelsens telefoner er private. Læg en besked på formandens telefon og han ringer tilbage når han har fri. Fælleshuset mangler også stadig en del. Der har været infomøde ang. Kloak. Der er kommet nye byggevedtægter, ligesom prisen er steget for at ansøge om byggetilladelse. Hjemmesiden skal opdateres, der bliver løbende læst mails.* Have 221 foreslår telefontid for formanden.
3. **Regnskabet fremlægges af kassereren**

* Have 221 har spørgsmål for renteudgifter og fælleshus. Kasseren uddyber efter generalforsamlingen til pågældende.
* Der bliver stillet spørgsmål ved hvorfor vi ikke betaler vandlånet ud i banken, så vi ikke længere har gæld. Vi har jo en del i overskud i foreningen. Svar: Af hensyn til det fremtidige kloakarbejde, samt fælleshus vil vi gerne vente for at være sikre på at vi har lidt penge i baghånden.
* Regnskabet er godkendt.

1. **Indkomne forslag**. Bestyrelsens arbejde skal honoreres højere. Se vedhæftede forslag fra Ole Bøgh Sørensen. Forslaget er vedtaget med 81 stemmer for, 17 imod,4 ugyldige og 2 blankstemmer.
2. **Budget**. Ingen ekstraordinære udgifter i år. Budgettet tages til efterretning.

* Valg af formand: Dennis Olesen er valgt for 2 år.
* Bestyrelsesmedlem : Kasper Bæk Andersen, have 261
* Bestyrelsessupleanter: Malene Schmidt have 188, Anne Kiil have 235.
* Revisor: Claus Heidemann
* Revisorsuppleanter: Lone Wurtz have 191 og Kirsten Nielsen have 221.
* Vurderingsmand: Ole Bøgh Sørensen.
* Vurderingssuppleanter: Tora Knudsen Have234 og Lone Wurtz 191.

1. **Eventuelt**

* Kloakering går i gang i 8 haveforeninger på en gang for at holde prisen så langt nede som muligt. Der bliver indkaldt til ekstraordinær generalforsamling, hvor der i den forbindelse skal stemmes om hvordan det skal finansieres og der vil blive informeret hvordan det rent praktisk kommer til at foregå.
* Fælleshus: Vi skal bruge en ny bestyrer af fælleshus Claus Heidemann er valgt. Vi opfordres alle til at lave nye arrangementer.
* Aktivitetsudvalg: Der kommer opslag op om sommerens arrangementer.
* Eventuelt. I fremtiden vælges på forhånd en sang som vedhæftes indbydelsen til generalforsamling.
* Tak til folk som gjorde skraldespande rene da det var allermest varmt.
* Der er oprettet en facebookgruppe. Gruppen er lukket for udefrakommende. Den hedder: HF1940